सवाई जयसिंह के समकालीन , संस्कृत और ब्रजभाषा के महाकवि श्रीकृष्णभट्ट कविकलानिधि ने अपने इतिहास-काव्यग्रंथ ईश्वरविलास महाकाव्य में विद्याधर की प्रशस्ति में कहा है " बंगालयप्रवर वैदिकागौड़विप्र : क्षिप्रप्रसादसुलभ: सुमुख:कलावान विद्याधरोजस्पति मंत्रिवरो नृपस्यराजाधिराजपरिपूजित: शुद्ध-बुद्धि: " भावार्थ यह कि महाराजा जयसिंह का मंत्री विद्याधर ( वैदिक ) गौड़ जाति का बंगाली-ब्राह्मण है , देखने में बड़ा सुन्दर और बोलने में बड़ा सरल स्वभाव का है , विभिन्न कलाओं में निष्णात शुद्ध बुद्धि वाले ( इस विद्याधर ) को महाराजाधिराज जयसिंह बड़ा मान-सम्मान देते हैं ।
Entity: श्रीकृष्णभट्ट कविकलानिधि — Type: /person